Ürt-allikkerss

Ürt-allikkerss (Nasturtium officinale) on ristõieliste sugukonda allikkersi perekonda kuuluv mitmeaastane rohttaimeliik.

Levila ja kasvukoht
Kasvab Euroopa subatlantilistes piirkondades. Eestis kultuurtaim. Ürt-allikkerssi on leitud 19. sajandil ja 20. sajandi algul mõnel korral metsistunult.

Kirjeldus
Ürt-allikkerss on vee- või sootaim. Kasvab 20–60 cm kõrguseks. Õitseb juunis-augustis. Neli valget kroonlehte on 3–4 mm pikkused. Õiel on 6 kollast tolmukat.

Kasutamine
Ürt-allikkerssi kasvatatakse ja kasutatakse toiduks salatina, suppides ja garneeringuna. Maitselt meenutab aedkressi.

Ravimtaimena on teda kasutatud afrodisiaakumi, isutekitajana ja ainevahetuse soodustajana.

 Välislingid 


Kategooria:Ristõielised
Kategooria:Ravimtaimed
Kategooria:Eesti kultuurtaimed